Adela Golac Rilović

**Adela Golac Rilović** (Zagreb, 28. lipnja 1971.), hrvatska sopranistica. Prvakinja Opere Hrvatskog narodnog kazališta u Zagrebu.

## Biografija
Rođena je u Zagrebu. Na zagrebačkoj Muzičkoj akademiji diplomirala je solo pjevanje 1997. u klasi profesorice Snježane Bujanović-Stanislav te magistrirala 2000. u klasi profesorice Dunje Vejzović. Pohađala je satove pjevanja i sudjelovala na seminarima kod poznatih svjetskih pedagoga, primjerice Mirelle Freni, Eve Blahove, Franca Matiuccia, Sene Jurinac, Biserke Cvejić i Zlatomire Nikolove. Debitirala je 1999. ulogom Euridice u operi *[[Orfej u podzemlju]]* Jacquesa Offenbacha u HNK u Splitu. Članicom Opere HNK u Zagrebu postala je 2001., a prvakinjom 2008. godine.

Koncertno nastupa sa Zagrebačkom filharmonijom, Zagrebačkim solistima, Simfonijskim orkestrom Hrvatske radiotelevizije, orkestrom splitske Opere, orkestrom Slovenske filharmonije, Simfonijskim orkestrom iz Toleda, orkestrom Tirolskih svečanih igara (njem. *Orchester der Tiroler Festspiele*). Surađuje s mnogim poznatim hrvatskim (Šutej, Bareza, Dešpalj, Voltolini, Tarbuk, Lipanović, Juranić, Repušić, Bilić) i stranim dirigentima (Allemandi, Kuhn, Rahbari, Sinkevic, Milton, Conlin, Nanut, Arp, Remereit, Dinić).
Sa Simfonijskim orkestrom Hrvatske radiotelevizije pod ravnanjem Nikše Bareze snimila je *Molitvu* talijanskog skladatelja Gina Marinuzzia (*Preludij i Molitva* za glas i orkestar): CD je 2002. objavljen u Italiji.

## Operne uloge
* Georg Friedrich Händel
** Cleopatra – *[[Julije Cezar (Händel)|Julije Cezar]]*
* Wolfgang Amadeus Mozart
** Ilia – *[[Idomeneo]]* 
** Donna Anna – *[[Don Giovanni]]* 
** Pamina – *[[Čarobna frula]]* 
* Gioachino Rossini
** Fiorilla – *[[Turčin u Italiji]]*
* Vincenzo Bellini
** Giulietta – *[[Capuleti i Montecchi]]* 
** Amina – *[[Mjesečarka]]* 
** Norma – *[[Norma (Bellini)|Norma]]* 
* Gaetano Donizetti
** Marie – *[[Kći pukovnije]]* 
** Adina – *[[Ljubavni napitak]]* 
* Giuseppe Verdi
** Luisa – *[[Luisa Miller]]* 
** Amelia Grimaldi – *[[Simon Boccanegra]]* 
** Gilda – *[[Rigoletto]]* 
** Leonora – *[[Trubadur (opera)|Trubadur]]* 
** Violetta Valéry – *[[Traviata]]* 
** Aida – *[[Aida (opera)|Aida]]* 
** Alice Ford – *[[Falstaff]]* 
* Richard Wagner
** Elsa – *[[Lohengrin]]* 
* Petar Iljič Čajkovski
** Marija – *[[Mazepa]]* 
* Giacomo Puccini
** Lauretta – *[[Gianni Schicchi]]* 
** Giorgietta – *[[Plašt (Puccini)|Plašt]]* 
** Musetta – *[[La Bohème]]* 
** Liù – *[[Turandot]]* 
** Cio-Cio-San – *[[Madama Butterfly]]* 
* Ruggero Leoncavallo
** Nedda – *[[Pagliacci]]* 
* Leoš Janaček
** Jenufa – *[[Jenufa]]* 
* Maurice Ravel
** Vatra/Princeza – *[[Dijete i čarolije]]*
* Tan Dun
** Voda – *[[Marco Polo (opera)|Marco Polo]]*
* Vatroslav Lisinski
** Zorka – *[[Porin (opera)|Porin]]*
** Ljubica – *[[Ljubav i zloba]]*
* Stjepan Šulek
* Virgilija – *[[Koriolan (Šulek)|Koriolan]]*
* Igor Kuljerić
** Squealer – Životinjska farma (opera)
* Josip Mandić
** Mirjana, Mira – *Mirjana* 

## Operetne uloge
* Jacques Offenbach
** Euridice – *[[Orfej u podzemlju]]*
* Johann Strauss mlađi
** Rosalinda – *[[Šišmiš (opereta)|Šišmiš]]* 

## Koncertni repertoar
* Giuseppe Verdi: *Requiem*
* Carl Orff: *Carmina Burana*
* Giovanni Battista Pergolesi: *Stabat Mater*
* Heitor Villa-Lobos: *Bachianas Brasileiras*
* Ludwig van Beethoven: *Kantate auf den Tod von Kaiser Joseph II.* (WoO 87) 
* Andrew Lloyd Webber: *Requiem*
* Joseph Haydn: *Missa in Tempore Belli* (Hob XXII); *Theresienmesse* (Hob XXII)
* John Rutter: *Magnificat*
* Boris Papandopulo: *Hrvatska misa*; *Podnevna simfonija*

## Nagrade i priznanja
* Nagrada Porin za najbolju izvedbu većeg komornog sastava ili zbora s instrumentalnom pratnjom, odnosno komornog ili simfonijskog orkestra za izvedbu Podnevne simfonije Borisa Papandopula, 2003.
* Nagrada Marijana Radev Hrvatskog narodnog kazališta u Zagrebu za najbolju žensku ulogu u predstavi Mirjana J.Mandića 2008

## Izvori

## Vanjske veze
* HNK u Zagrebu: Adela Golac Rilović